Diari Oficial de la Generalitat Valenciana


Sumari del DOGV 6238, del 01-04-2010 (2010/3142)

RESOLUCIÓ de 12 de febrer de 2010, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i l'aprovació del projecte d'execució, per a la construcció de les instal·lacions corresponents a la connexió de gas natural a l'empresa Servicios y Lavados Industriales, SL, al terme municipal de Carlet. Expedient CBREDE 2008/21/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6238

Data del DOGV
:   01-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3142


Data del document
:   12-02-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 12 de febrer de 2010, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i l'aprovació del projecte d'execució, per a la construcció de les instal·lacions corresponents a la connexió de gas natural a l'empresa Servicios y Lavados Industriales, SL, al terme municipal de Carlet. Expedient CBREDE 2008/21/46. [2010/3142]  
Vist l'expedient amb referència CBREDE 2008/21/46 incoat pel Servici Territorial d'Energia de València, a instància de Gas Natural Distribución, SDG, SA, amb domicili als efectes de notificacions a València 46987, c/ Gravador Esteve, 14, relatiu a la sol·licitud de 21 de maig de 2008, sobre l'autorització administrativa i l'aprovació del projecte d'execució per a la construcció de les instal·lacions corresponents a la connexió de gas natural a l'empresa Servicios y Lavados Industriales, SL, ubicada al carrer Llevant del polígon industrial Parc Ciutat de Carlet, al terme municipal de Carlet, província de València.  
S'adjunta exemplar del projecte firmat per tècnic competent i visat pel col·legi oficial corresponent, en data 22 d'abril de 2008.  
Vist que es va realitzar la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València el dia 11 de març de 2009, en el Diari Oficial de la Comunitat Valenciana del 3 de març de 2009 i en els diaris de premsa Las Provincias i La Razón del dia 10 de març de 2009.   
Segons consta en l'expedient remés no s'han presentat al·legacions a la petició efectuada.  
Vist que de conformitat amb la sol·licitud efectuada i segons el que establix el Reial Decret 1434/2002, es va remetre separata de la instal·lació projectada a l'Ajuntament de Carlet, únic afectat, que conté les característiques generals de la instal·lació, als efectes d'establir les condicions tècniques oportunes i, igualment, va ser sol·licitat informe al referit Ajuntament sobre l'adaptació del projecte al planejament urbanístic que siga d'aplicació, de conformitat amb l'article 75 de la Llei 16/2003, de 17 de desembre, modificada per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.  
L'esmentat Ajuntament va remetre informe favorable a la instal·lació amb les condicions que l'informe conté, i que traslladades a l'empresa sol·licitant van ser acceptades per esta.  
Vist que de conformitat amb el que establixen els articles 80 i 84 del Reial Decret 1434/2002 es va remetre separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.   
D'acord amb la documentació que es troba en l'expedient, concretament va ser remesa a:  
- Iberdrola Distribución Eléctrica, SAU  
- Telefónica   
- Ono  
- Egevasa  
Consten en l'expedient els informes remesos pels referits organismes i les condicions que conté.  
Els mencionats informes es van traslladar a l'empresa peticionària, que va mostrar la conformitat amb el contingut d'estos.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la connexió de gas al client, Servicios y Lavados Industriales, SL.  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que la sol·licitud presentada es troba definida i regulada en el capítol I del títol III i que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar l'autorització administrativa a l'empresa Gas Natural Distribución, SDG, SA, per a la construcció de les instal·lacions corresponents a la connexió de gas natural a l'empresa Servicios y Lavados Industriales, SL, ubicada al carrer Llevant del polígon industrial Parc Ciutat de Carlet, al terme municipal de Carlet, província de València.  
Esta autorització quedarà sotmesa a les condicions que figuren a continuació:   
1. La companyia Gas Natural Distribución, SDG, SA, complirà estrictament les obligacions que s'assenyalen en l'article 68 «Obligacions dels titulars d'autoritzacions per a la regasificació, transport i emmagatzemament de gas natural» de la Llei 34/1998, de 7 d'octubre, del Sector d'Hidrocarburs, així com en els apartats 1 i 3 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
2. El titular d'esta autorització disfrutarà, com a transportista, dels drets que assenyala l'article 69 de la Llei 34/1998, de 7 octubre, del Sector d'Hidrocarburs, així com dels que s'assenyalen en els apartats 1 i 2 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
3. Esta autorització s'entén sense perjuí de les concessions i autoritzacions sobre protecció del domini públic que siguen necessàries, d'acord amb altres disposicions que resulten aplicables, la corresponent legislació sectorial en especial les relatives a l'ordenació del territori, urbanisme i al medi ambient, tot això segons el que disposa l'article 67.3 de la Llei 34/1998, de 7 d'octubre, del Sector d'Hidrocarburs.   
4. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
5. Esta autorització s'atorga sense perjuí de tercers i deixa fora de perill els drets particulars.  
6. Serà causa de revocació d'esta autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte d'execució presentat de la connexió de gas natural autoritzada en l'apartat anterior, firmat per tècnic competent i amb data visat 22 d'abril de 2008, les característiques principals del qual s'indiquen a continuació i sotmetre'ls a les condicions que igualment es mencionen:  
- Tipus de gas: gas natural.  
- Traçat i tipus de canalització:  
Comença en la canalització existent de gas natural (RAB-15,17), a través d'una canonada d'acer de 4'' de diàmetre, amb pressió MOP(1) 45, situada en la iniciació del carrer Llevant del polígon industrial Parc Ciutat de Carlet. S'inicia amb una T en presa de càrrega de tres vies de 2'' de diàmetre, continua amb canonada d'acer al carboni de 4'' de diàmetre, qualitat API 5L grau B, grossària mínima 3,90 mm, soterrada a una profunditat mínima d'1 m.  
Seguix el seu traçat per zona urbana, en la calçada de l'esmentat carrer de Llevant, i continua el seu recorregut en el dit vial, davall la vorera 4,05 m, fins a la parcel·la objecte de la connexió.  
- Proteccions. Revestiment extern per a la canonada per mitjà de polietilé extrudit, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat amb la canalització actual existent.  
- Protecció mecànica: llosa de formigó al llarg del carrer Llevant 1,10 m.  
- Instal·lacions auxiliars: vàlvules de xarxa i client, així com preses de potencial en l'inici i final, respectivament.  
- Màxima pressió d'operacions en bars: 45 bars. Cabal previst de la demanda: 43 m³(n)/h.  
- Longitud: 5,15 m.  
- Pressupost: 2.601,93 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del reglament tècnic de dstribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El termini d'execució de les obres serà de tres mesos a partir de la notificació d'esta resolució. No obstant això, amb anterioritat a la finalització del dit termini, Gas Natural Distribución, SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) MOP= màxima pressió d'operació en bars  
València, 12 de febrer de 2010.- El director general d'Energia: Antonio Cejalvo Lapeña.